
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2990 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση του εργαστηρίου Βιολογίας και Ιστολογίας, 
Μικροσκοπίας και Ανάλυσης Εικόνας, Συστηματικής 
και Βιομετρίας-Β.Ι.ΜΑΣΥ.Β., του Τομέα Ιατρικών Μα¬ 
θημάτων και Κλινικών Εργαστηρίων, του Τμήματος 
Νοσηλευτικής της Σχολής Επαγγελμάτων Υγείας και 
Πρόνοιας του ΑΤΕΙ-Θ και εσωτερικός κανονισμός του. 

2 Ίδρυση του εργαστηρίου Βασικής και Εφαρμοσμέ¬ 
νης Έρευνας στη Φυσικοθεραπευτική Αποκατάστα¬ 
ση, του Τμήματος Φυσικοθεραπείας, της Σχολής 
Επαγγελμάτων Υγείας και Πρόνοιας, του Αλεξάν- 
δρειου ΤΕΙ Θεσσαλονίκης και εσωτερικός κανονι¬ 
σμός του. 


ΑΠΟΦΑΣΕΙΣ 

Αριθμ. πράξης 100 (1) 

Ιδρυση του εργαστηρίου Βιολογίας και Ιστολογίας, 
Μικροσκοπίας και Ανάλυσης Εικόνας, Συστηματι¬ 
κής και Βιομετρίας-Β.Ι.Μ.Α.ΣΥ.Β., του Τομέα Ιατρι¬ 
κών Μαθημάτων και Κλινικών Εργαστηρίων, του 
Τμήματος Νοσηλευτικής της Σχολής Επαγγελμά¬ 
των Υγείας και Πρόνοιας του ΑΤΕΙ-Θ και εσωτερι¬ 
κός κανονισμός του. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

1. Των άρθρων 28 και 29 του ν. 4485/2017 (ΦΕΚ 114/τ.Α7 
4-8-2017) «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις». 

2. Του άρθρου 96, του ν. 4310/2014 (ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντικαταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α711 -05-2016) «Ρυθμίσεις για την έρευνα και άλλες δια¬ 
τάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/2011 
(ΦΕΚ 195/τ.Α76-9-2011) «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 


«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ.Α703-06-2013) «Συγχώ¬ 
νευση Σχολών-Μετονομασία Τμημάτων-Συγχώνευση 
Τμημάτων-Κατάργηση Τμημάτων-συγκρότηση Σχολών 
του Αλεξάνδρειου ΤΕΙ-Θ». 

6. Την υπ. αριθμ. 193992/Ζ1/10-11-2017 (ΦΕΚ 579/ 
τ.Υ.Ο.Δ.Δ/14.11.2017) διαπιστωτική πράξη του Υπουργού 
Παιδείας, Έρευνας και Θρησκευμάτων για την εκλογή 
Πρύτανη και τριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξιο¬ 
λόγησης του Αλεξάνδρειου ΤΕΙ Θεσσαλονίκης. 

8. Τ ην με αριθμ. 2/12-06-2018 εισήγηση της Γενικής Συ¬ 
νέλευσης του Τομέα Ιατρικών Μαθημάτων και Κλινικών 
Εργαστηρίων του Τμήματος Νοσηλευτικής. 

9. Την με αριθμ. 14/13-06-2018 απόφαση της Συνέλευσης 
του Τμήματος Νοσηλευτικής, της Σχολής Επαγγελμάτων 
Υγείας και Πρόνοιας, του Αλεξάνδρειου ΤΕΙ Θεσσαλονίκης. 

10. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

11 .Το γεγονός ότι δεν έχει εκδοθεί ακόμα το προεδρικό 
διάταγμα της παρ. 10 του άρθρου 28 του ν. 4485/2017 (ΦΕΚ 
114/τ.Α74-8-2017.) 

12. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
Αλεξάνδρειου ΤΕΙ Θεσσαλονίκης, αποφασίζουμε: 

την ίδρυση εργαστηρίου με τίτλο "Εργαστήριο Βιολο¬ 
γίας και Ιστολογίας, Μικροσκοπίας και Ανάλυσης Εικόνας, 
Συστηματικής και Βιομετρίας", του Τομέα Ιατρικών Μαθη¬ 
μάτων και Κλινικών Εργαστηρίων,τουΤμήματος Νοσηλευ¬ 
τικής, της Σχολής Επαγγελμάτων Υγείας και Πρόνοιας, του 
Αλεξάνδρειου ΤΕΙ Θεσσαλονίκης με τον ακόλουθο εσωτε¬ 
ρικό κανονισμό λειτουργίας του: 

Άρθρο 1 

Αποστολή-Σκοπός Ίδρυσης του Εργαστηρίου 

Σκοπός της ίδρυσης και λειτουργίας του Εργαστηρίου 
"Εργαστήριο Βιολογίας και Ιστολογίας, Μικροσκοπίας 
και Ανάλυσης Εικόνας, Συστηματικής και Βιομετρίας- 
Β.Ι.Μ.Α.ΣΥ.Β." του Τομέα Ιατρικών Μαθημάτων και Κλινι- 

κών Εργαστηρίων, του Τ ρήματος Νοσηλευτικής της Σχολής 
Επαγγελμάτων Υγείας και Πρόνοιας είναι: 

1. Η ανάπτυξη και προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδιαφέ¬ 
ροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και ποι¬ 
οτικής αναβάθμισης της παρεχόμενης εκπαίδευσης στον 
Τομέα Ιατρικών Μαθημάτων και Κλινικών Εργαστηρίων 
τουΤμήματος Νοσηλευτικής. 

Αρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται στα 
ακόλουθα: 

1. Προαγωγή της επιστήμης στα γνωστικά αντικείμενα 
της Βιολογίας, Ανατομίας, Ιστολογίας, Βιομετρικής ανάλυ¬ 
σης και Συστηματικής διάκρισης οργανισμών. 

2. Στήριξη της διεξαγωγής έρευνας για κάλυψη των ερευ¬ 
νητικών αναγκών του Τομέα. 

3. Στήριξη της διεξαγωγής έρευνας για κάλυψη των δι¬ 
δακτικών αναγκών των γνωστικών αντικειμένων της Βιο¬ 
λογίας, της Γενετικής, της Ιστολογίας, της Μικροσκοπίας 
και της Ανάλυσης Εικόνας, της Βιομετρικής Ανάλυσης, της 
Βιοστατιστικής και της Συστηματικής διάκρισης των οργα¬ 
νισμών,τουΤομέα Ιατρικών μαθημάτων και κλινικών εργα¬ 
στηρίων με διάχυση της παραγόμενης γνώσης, υποστήριξη 
της εκπόνησης προπτυχιακών/μεταπτυχιακών/διδακτορι- 
κών διατριβών και διευκόλυνση διεξαγωγής της πρακτικής 
άσκησης μέσω συνεργασίας με διάφορους φορείς. 

4. Υποστήριξη της ανάληψης νέων αυτοδύναμων ή 
χρηματοδοτούμενων ερευνητικών προγραμμάτων συ¬ 
ντονίζουν τη διεξαγωγή της έρευνας του Τμήματος της 
Νοσηλευτικής. 

5. Προαγωγή της συνεργασίας με άλλα ακαδημαϊκά Ιδρύ¬ 
ματα και ερευνητικά κέντρα της ημεδαπής και αλλοδαπής, 
που έχουν συναφή ή συμπληρωματικά ενδιαφέροντα. 

6. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή των 
αποτελεσμάτων που παράγουν, σε συνεργασία με την Επι¬ 
τροπή Ερευνών και τον Ειδικό Λογαριασμό του Ιδρύματος. 

7. Δημοσίευση των αποτελεσμάτων και της εξέλιξης των 
ερευνητικών δραστηριοτήτων του σε εθνικά ή διεθνή συ¬ 
νέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε με 
την με αριθμ. 14/13-6-2018 απόφαση της Γενικής Συνέλευ¬ 
σης του Τμήματος της Νοσηλευτικής. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαςττηρίου, όπως περιγράφεται ςττην υπ' 
αριθμ. απόφαση 14/13-6-2018 της ΣυνέλευσηςτουΤμήματος 
της Νοσηλευτικής και μέσω του οποίου διεξάγεται η έρευνα. 
Στο εργαςττήριο τηρούνται οι προβλεπόμενοι όροι υγιεινής 
και ασφάλειας όπως προβλέπεται στις κείμενες διατάξεις. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 


Σε περίπτωση κατάργησης του Εργαστηρίου τα όργανα 
και ο εξοπλισμός κατανέμονται, με απόφαση της Συνέλευ¬ 
σης του Τμήματος, σε αντίστοιχες μονάδες που λειτουρ¬ 
γούν στονΤομέα. 

Άρθρο 4 

Διοίκηση-Αρμοδιότητες 

1. α) Το Εργαστήριο διευθύνεται από μέλος Δ.Ε.Π., αντί¬ 
στοιχου γνωστικού αντικειμένου, ο οποίος ανήκει στον 
Τομέα τουΤμήματος Νοσηλευτικής, στον οποίο ανήκει το 
Εργαστήριο. Η θητεία του Διευθυντή είναι τριών (3) ετών. 
Είναι δυνατή η εκλογή του ίδιου προσώπου ως Διευθυντή 
για περισσότερες από μία θητείες. Η ιδιότητα του Διευθυ¬ 
ντή δεν είναι ασυμβίβαστη με την ιδιότητα μονοπρόσωπου 
οργάνου ή μέλους συλλογικού οργάνου Α.Ε.Ι.. Δεν μπορεί 
να είναι υποψήφιοι και να εκλεγούν εκείνοι που αποχωρούν 
λόγω συμπλήρωσης του ανώτατου ορίου ηλικίας κατά τη 
διάρκεια της προκηρυσσόμενης θέσης, 

β) Ο Διευθυντής αναπληρώνεται, σε περίπτωση απουσί¬ 
ας ή κωλύματος, από μέλη Δ.Ε.Π. αντίστοιχου γνωστικού 
αντικειμένου, του ίδιου Εργαστηρίου και ειδικότερα από το 
αρχαιότερο μέλος Δ.Ε.Π. ξεκινώντας από την πρώτη βαθ¬ 
μίδα και εξαντλώντας τις βαθμίδες μέχρι και τη βαθμίδα 
του επίκουρου. 

2. Τρεις (3) μήνες πριν από τη λήξη της θητείαςτου υπηρε- 
τούντος Διευθυντή, με απόφαση του επικεφαλής του Τομέα 
στον οποίο ανήκει το Εργαστήριο, προκηρύσσεται υπο¬ 
χρεωτικά η θέση του Διευθυντή. Η απόφαση κοινοποιείται 
στα μέλη του εκλεκτορικού σώματος, το οποίο απαρτίζε¬ 
ται από τα μέλη Δ.Ε.Π. που μετέχουν ςττη Γενική Συνέλευση 
του Τομέα. Μέσα σε αποκλειστική προθεσμία δέκα (10) 
εργάσιμων ημερών από την επομένη της ημερομηνίας της 
κοινοποίησηςτης προκήρυξης υποβάλλονται οι αιτήσεις εκ¬ 
δήλωσης ενδιαφέροντος για τη θέση του Διευθυντή. Μέσα 
σε αποκλειστική προθεσμία δέκα (10) εργάσιμων ημερών 
από τη λήξη της προθεσμίας του προηγούμενου εδαφίου 
καλείται, από τον επικεφαλής του Τομέα, το εκλεκτορικό 
σώμα, προκειμένου να προβεί στην εκλογή του Διευθυντή, 
με άμεση και μυστική ψηφοφορία. Διευθυντής εκλέγεται 
ο υποψήφιος που συγκεντρώνει την απόλυτη πλειοψηφία 
των έγκυρων ψήφων. Αν κανένας υποψήφιος δεν συγκε¬ 
ντρώσει την απαιτούμενη πλειοψηφία, η ψηφοφορία επα¬ 
ναλαμβάνεται την ίδια ημέρα μεταξύ των δύο (2) πρώτων 
σε ψήφους υποψηφίων, οπότε και εκλέγεται ο υποψήφιος 
που συγκεντρώνει τις περισσότερες ψήφους. Σε περίπτωση 
ισοψηφίας, διενεργείται κλήρωση από τον επικεφαλής του 
Τομέα, παρουσία των ισοψηφησάντων. Για την εκλογή ή την 
κλήρωση συντάσσεται σχετικό πρακτικό και εκδίδεται σχετι¬ 
κή διαπιστωτική πράξη από τον Πρύτανη που δημοσιεύεται 
στην Εφημερίδα της Κυβερνήσεως. Μέχρι την εκλογή και 
την ανάληψη καθηκόντων του νέου Διευθυντή εξακολουθεί 
να ασκεί τα καθήκοντα του ο έως τότε Διευθυντής, ακόμη 
και αν έχει λήξει η θητεία του. Αν ο Διευθυντής εκλείψει για 
οποιονδήποτε λόγο, ο επικεφαλής της ακαδημαϊκής μονά¬ 
δας στην οποία ανήκει το Εργαςττήριο αναθέτει καθήκοντα 
προσωρινού Διευθυντή στον Αναπληρωτή Διευθυντή και 
προκηρύσσει αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεση του με 
το διδακτικό έργο του Τμήματος. 

2. Εκπροσωπεί το Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για την 
επιστημονική ποιότητα των ερευνητικών δραστηριοτήτων 
αλλά και για τις συμβατικές υποχρεώσεις που απορρέουν 
από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση του Τμήματος 
την έγκριση του και μεριμνά για την εφαρμογή του. 

5. Μεριμνά για την κατανομή των χώρων και του εξοπλι¬ 
σμού στο Εργαστήριο, για την αποδοτικότερη διαχείρισή 
τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προμή¬ 
θεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

1Ί. Υπογράφει κάθε εξερχόμενο έγγραφο και είναι υπεύ¬ 
θυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του Δι¬ 
ευθυντή, για την ομαλή λειτουργία του Εργαστηρίου πρέ¬ 
πει να τηρούνται σε έντυπη ή/και ηλεκτρονική μορφή τα 
ακόλουθα: 

1. Πρωτόκολλο εισερχόμενης και εξερχόμενης αλληλο¬ 
γραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανακοι¬ 
νώσεων και γενικά κάθε προϊόντος που παράγεται μέσω 
της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου " Εργαστήριο Βιολογί¬ 
ας και Ιστολογίας, Μικροσκοπίας και Ανάλυσης Εικόνας, 
Συστηματικής και Βιομετρίας-Β.Ι.Μ.Α.ΣΥ.Β." του Τομέα Ια¬ 
τρικών Μαθημάτων και Κλινικών Εργαστηρίων, πρέπει να 
είναι επαρκές ώστε να διευκολύνεται η ομαλή λειτουργία 
του. Σ' αυτό μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) και 
του Ειδικού Τεχνικού Προσωπικού (ΕΤΕΠ). 

3. Καθηγητές και ερευνητές που ανήκουν σε άλλα ΑΕΙ της 
ημεδαπής ή αλλοδαπής και εξειδικευμένοι επιστήμονες. 

4. Επιστημονικοί και Εργαστηριακοί Συνεργάτες συνα¬ 
φών ειδικοτήτων. 


5. Μεταδιδακτορικοί ερευνητές, διδάκτορες, υποψήφιοι 
διδάκτορες και μεταπτυχιακοί φοιτητές που συμμετέχουν 
στην εκτέλεση έργων και προσφορά υπηρεσιών του Ερ¬ 
γαστηρίου. 

6. Διοικητικό και λοιπό προσωπικό, που μπορεί να τοπο¬ 
θετηθεί στο εργαστήριο με σύμφωνη γνώμη του Διευθυντή 
του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται στο Εργαστήριο και με¬ 
τακινούνται από αυτό με απόφαση της Συνέλευσης του 
Τμήματος, ύστερα από εισήγηση του Τομέα Ιατρικών Μα¬ 
θημάτων και Κλινικών Εργαστηρίων. Καθένας μπορεί να 
είναι μέλος μόνο ενός Εργαστηρίου, ανεξάρτητα από το 
αν προσφέρει τις υπηρεσίες του σε περισσότερα του ενός 
Εργαστήρια. 

Σε κάθε περίπτωση στο Εργαστήριο θα πρέπει να συμ¬ 
μετέχουν τουλάχιστον 3 μέλη Δ.Ε.Π. κάτοχοι Διδακτορι¬ 
κού τίτλου συναφούς με το ερευνητικό αντικείμενο του 
Εργαστηρίου, συμπεριλαμβανομένου του Διευθυντή του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από ει¬ 
σήγηση της Συνέλευσης του Τμήματος. 

Δεν προβλέπονται απαλλαγές ωραρίου. Η τυχόν αμοιβή 
των μελών του εργαστηρίου θα προέρχεται αποκλειστικά 
και μόνο από τα έσοδα του εργαστηρίου, και σύμφωνα με 
τον οδηγό χρηματοδότησης της Επιτροπής Ερευνών του 
ΑΤΕΙ-Θ. Δεν προβλέπονται αμοιβές από τον προϋπολογι¬ 
σμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

1 .Το Εργαστήριο" Εργαστήριο Βιολογίας και Ιστολογίας, 
Μικροσκοπίας και Ανάλυσης Εικόνας, Συστηματικής και 
Βιομετρίας-Β.Ι.Μ.Α.ΣΥ.Β." του Τομέα Ιατρικών Μαθημάτων 
και Κλινικών Εργαστηρίων λειτουργεί τις εργάσιμες ημέρες 
και ώρες, σύμφωνα με τον εσωτερικό κανονισμό λειτουρ¬ 
γίας του ΑΤΕΙ-Θ. 

2. Ο Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο- 
στολήςτου Εργαστηρίου και καθορίζει την προτεραιότητα 
στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και για 
την τήρηση των κανόνων ασφαλείας, που αποσκοπούν στη 
προφύλαξη της υγείας των εργαζομένων και στην προστα¬ 
σία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούντο καθήκο¬ 
ντα και τις υποχρεώσεις που απορρέουν από τον εσωτερικό 
κανονισμό του. 

5. Στο Εργαστήριο έχουν δικαίωμα εκτέλεσης ερευνητι¬ 
κών εργασιών τα μέλη του προσωπικού του, σε συνεργασία 
με άλλα μέλη ΔΕΠ των Τμημάτων του οικείου ιδρύματος 
ή άλλων ιδρυμάτων. Για την εκτέλεση ερευνητικής εργα¬ 
σίας από ερευνητές που δεν ανήκουν στο προσωπικό του 
χορηγείται άδεια από τη διευθυντή, ύστερα από σχετική 
αίτηση, στην οποία αναφέρονται ο σκοπός της εργασίας, 
το χρονοδιάγραμμα ολοκλήρωσης, οι συσκευές που θα 
χρησιμοποιηθούν, καθώς και ο προϋπολογισμός της δα¬ 
πάνης σε αναλώσιμα. 

Άρθρο 8 

Διαχείριση Εσόδων-Πόροιτου Εργαστηρίου 

Η λειτουργία του Εργαστηρίου θα γίνεται από ιδίους πό¬ 
ρους οι οποίοι θα προέρχονται από: 

1. Την υλοποίηση ερευνητικών και αναπτυξιακών προ¬ 
γραμμάτων και την εκπόνηση μελετών και παροχή υπηρε¬ 
σιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α727-04-1984). 

5. Κληρονομιές, κληροδοτήματα, δωρεές και κάθε άλλη 
οικονομική ενίσχυση από ημεδαπά ή αλλοδαπά φυσικά 
και νομικά πρόσωπα, εφ’ όσον δεν τίθενται όροι που αντι¬ 
βαίνουν στο σκοπό της λειτουργίας του. 

6. Συνέδρια/ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή 

Τη διαχείριση των εσόδων του εργαστηρίου από οποια¬ 
δήποτε πηγή και αν προέρχονται την έχει ο Ειδικός Λογαρια¬ 
σμός Κονδυλίων Έρευνας του ΑΤΕΙ-Θ σύμφωνα με τον κα¬ 
νονισμό του. Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κονδυ¬ 
λίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτητα 
για τη λειτουργία του. 

4. Κονδύλια για αμοιβές του προσωπικού του, μέσω του 
Ειδικού Λογαριασμού Κονδυλίων Έρευνας του ΑΤΕΙ-Θ. 

Άρθρο 9 

Τίτλος-Σφραγίδα 

1. Ο τίτλος του εργαστηρίου είναι "Εργαστήριο Βιολο¬ 
γίας και Ιστολογίας, Μικροσκοπίας και Ανάλυσης Εικόνας, 
Συστηματικής και Βιομετρίας-Β.Ι.Μ.Α.ΣΥ.Β." (ΒίοΙοςγ 3ηά 
ΗίΒίοΙοργ, ΜΙςΐΌ$ςοργ3ηά Ιγπ39θ 3η3ΐγ5Ϊ5, $γ$ΐθΐτΐ3ΐ:ίθ5 3ηά 
ΒίοιπθΐΓγ-Β.Η.Μ.Ι.δΥ.Β.) και αναγράφεται σε κάθε έντυπο 
του. Ο τίτλος αυτός καθώς και τα στοιχεία του Διευθυντή 
αναγράφονται στους χώρους του Τμή ματος που είναι εγκα¬ 
τεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, Κατάργηση του 

Εργαστηρίου 

Είναι δυνατή η μετονομασία, συγχώνευση, κατάργηση ή 
όποια άλλη μεταβολή του Εργαστηρίου, καθώς και η τρο¬ 
ποποίηση του Εσωτερικού Κανονισμού τους με πράξη του 
Πρύτανη ύστερα από απόφαση της Συγκλήτου, η οποία 
λαμβάνεται ύστερα από εισήγηση της Γενικής Συνέλευσης 
του Τομέα και της Συνέλευσης του Τμήματος στον οποίο 
ανήκειτο εργαστήριο.Την εισήγηση πρέπει να συνοδεύει ο 
Εσωτερικός Κανονισμός της υπό ίδρυση μονάδας. Η πράξη 
του Πρύτανη, στην οποία περιλαμβάνεται και ο παραπάνω 
Εσωτερικός Κανονισμός, δημοσιεύεται στην Εφημερίδα 
της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας του 

Εργαστηρίου 

Για όσα θέματα δεν προβλέπονται στον παρόντα κανο¬ 
νισμό, αρμόδια είναι η Συνέλευση του Τμήματος Νοση¬ 


λευτικής ύστερα από εισήγηση του Τομέα Ιατρικών Μα¬ 
θημάτων και Κλινικών Εργαστηρίων στον οποία ανήκει 
το Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη 27 Ιουνίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 


Αριθμ. πράξης 110 (2) 

Ίδρυση του εργαστηρίου Βασικής και Εφαρμο¬ 
σμένης Έρευνας στη Φυσιοθεραπευτική Απο¬ 
κατάσταση, του Τμήματος Φυσικοθεραπείας, της 
Σχολής Επαγγελμάτων Υγείας και Πρόνοιας, του 
Αλεξάνδρειου ΤΕΙ Θεσσαλονίκης και εσωτερικός 
κανονισμός του. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

1. Των άρθρων 28 και 29 του ν. 4485/2017 (ΦΕΚ 114/ 
τ.Α74-8-2017) «Οργάνωση και λειτουργία της ανώτατης εκ¬ 
παίδευσης, ρυθμίσεις για την έρευνα και άλλες διατάξεις». 

2. Του άρθρου 96, του ν. 4310/2014 (ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Καινο¬ 
τομία και άλλες διατάξεις» όπως αντικαταστάθηκε με τις 
διατάξεις του άρθρου 60, του ν. 4386/2016 (ΦΕΚ 83/τ.Α7 
11 -05-2016) «Ρυθμίσεις για την έρευνα και άλλες διατάξεις» 
όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/11 
(ΦΕΚ 195/τ.Α76-9-2011) «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα κυβερ¬ 
νητικά όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ.Α703-06-2013) «Συγχώ¬ 
νευση Σχολών-Μετονομασία Τμημάτων-Συγχώνευση 
Τμημάτων-Κατάργηση Τμημάτων-συγκρότηση Σχολών 
του Αλεξάνδρειου ΤΕΙ-Θ». 

6. Την υπ' αριθμ. 193992/Ζ1/10-11-2017 (ΦΕΚ 579/ 
τ.Υ.Ο.Δ.Δ/14.11.2017) διαπιστωτική πράξη του Υπουργού 
Παιδείας, Έρευνας και Θρησκευμάτων για την εκλογή 
Πρύτανη και τριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξιο¬ 
λόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 11/12-06-2018 απόφαση της Συνέλευσης 
του Τμήματος Φυσικοθεραπείας., της Σχολής Επαγγελμά¬ 
των Υγείας και Πρόνοιας, του Αλεξάνδρειου ΤΕΙ Θεσσα¬ 
λονίκης. 







Τεύχος Β' 2990/25.07.2018 

9. Την με αριθμ. 17/25-06-2018 απόφαση της Συγκλήτου 
του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακόμα το προεδρικό 
διάταγμα της παρ. 10 του άρθρου 28 του ν. 4485/2017 (ΦΕΚ 
114/τ.Α74-8-2017.) 

11. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
Αλεξάνδρειου ΤΕΙ Θεσσαλονίκης, αποφασίζουμε: 

την ίδρυση εργαστηρίου με τίτλο "Εργαστήριο Βασικής 
και Εφαρμοσμένης Έρευνας στη Φυσιοθεραπευτική Απο¬ 
κατάσταση" του Τμήματος Φυσικοθεραπείας, της Σχολής 
Επαγγελμάτων Υγείας και Πρόνοιας, του Αλεξάνδρειου ΤΕΙ 
Θεσσαλονίκης με τον ακόλουθο εσωτερικό κανονισμό λει¬ 
τουργίας του: 

Άρθρο 1 

Σκοπός ίδρυσης και λειτουργίας του Εργαστηρίου 

Σκοπός της ίδρυσης και λειτουργίας του Εργαστηρίου 
"Βασικής και Εφαρμοσμένης Έρευνας στη Φυσιοθερα¬ 
πευτική Αποκατάσταση" είναι: 

1. Η ανάπτυξη και προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδιαφέ¬ 
ροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και ποι¬ 
οτικής αναβάθμισης της παρεχόμενης εκπαίδευσης στο 
Τμήμα Φυσικοθεραπείας. 

Άρθρο 2 

Δραστηριότητες του Εργαστηρίου 

Οι δραστηριότητες του Εργαστηρίου συνοψίζονται στα 
ακόλουθα: 

1. Προάγει την επιστήμη στα αντικείμενα που δραστη¬ 
ριοποιείται. 

2. Στηρίζει τη διεξαγωγή έρευνας για τη κάλυψη των 
ερευνητικών αναγκών του Τμήματος Φυσικοθεραπείας. 

3. Στηρίζει: 

• τη διεξαγωγή έρευνας για κάλυψη των διδακτικών 
αναγκών των γνωστικών αντικειμένων της επιστήμης της 
Φυσικοθεραπείας του Τμήματος Φυσικοθεραπείας, 

• τη διάχυση της παραγόμενης γνώσης, 

• την υποστήριξη της εκπόνησης προπτυχιακών και με¬ 
ταπτυχιακών διατριβών, 

• τη διευκόλυνση διεξαγωγής της πρακτικής άσκησης 
μέσω συνεργασίας με διάφορους φορείς. 

4. Βοηθά στην ανάληψη νέων αυτοδύναμων ή χρηματο¬ 
δοτούμενων ερευνητικών προγραμμάτων και συντονίζει 
τη διεξαγωγή της έρευνας στο Τμήμα Φυσικοθεραπείας. 

5. Προάγει τη συνεργασία με άλλα ακαδημαϊκά ιδρύματα 
και ερευνητικά κέντρα της ημεδαπής και αλλοδαπής, που 
έχουν συναφή ή συμπληρωματικά ενδιαφέροντα. 

6. Προάγει τη συνεργασία με δημόσιους οργανισμούς 
ή ιδιωτικές επιχειρήσεις για πρακτική εφαρμογή των απο¬ 
τελεσμάτων που παράγει, σε συνεργασία με την Επιτροπή 
Ερευνών και τον Ειδικό Λογαριασμό του ιδρύματος. 

7. Δημοσιεύει τα αποτελέσματα και την εξέλιξη των ερευ¬ 
νητικών δραστηριοτήτων του σε εθνικά ή διεθνή συνέδρια 
και σε έγκριτα επιστημονικά περιοδικά. 


Άρθρο 3 

Χώροι και Εξοπλισμός λειτουργίας του 

Εργαστηρίου 

Ο χώρος λειτουργίας του Εργαστηρίου με την υπ' αριθμ. 
11 /12.6.18 απόφαση της Συνέλευσης του Τμήματος Φυσι¬ 
κοθεραπείας, βρίσκεται στην αίθουσα 19Ε η οποία εφ εξής 
καθορίζεται, παραχωρείται και αντιστοιχεί σε αυτό για να 
διεξάγεται το έργο του. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
απόφαση υπ' αριθμ. 11 /12.6.18 της Συνέλευσης του Τ μή¬ 
ματος και μέσω του οποίου διεξάγεται η έρευνα. 

Ο εξοπλισμός των εργαστηρίων δεν επιτρέπεται να 
χρησιμοποιείται για εμπορικούς σκοπούς ή για οτιδήποτε 
επιφέρει οικονομικό όφελος στον χρήστη. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 

Σε περίπτωση κατάργησης του Εργαστηρίου τα όργανα 
και ο εξοπλισμός με απόφαση της Συνέλευσης του Τμήμα¬ 
τος κατανέμονται στο Τμήμα. 

Άρθρο 4 

Διοίκηση του Εργαστηρίου-Αρμοδιότητες 

1. α) Το Εργαστήριο διευθύνεται από μέλος Δ.Ε.Π., αντί¬ 
στοιχου γνωστικού αντικειμένου, ο οποίος ανήκει στην 
ακαδημαϊκή μονάδατουΤμήματοςΦυσικοθεραπείας, στην 
οποία ανήκει το Εργαστήριο. Η θητεία του Διευθυντή είναι 
τριών (3) ετών. Είναι δυνατή η εκλογή του ίδιου προσώπου 
ως Διευθυντή για περισσότερες από μία θητείες. Η ιδιότητα 
του Διευθυντή δεν είναι ασυμβίβαστη με την ιδιότητα μο- 
νοπρόσωπου οργάνου ή μέλους συλλογικού οργάνου Α.Ε.Ι.. 
Δεν μπορεί να είναι υποψήφιοι και να εκλεγούν εκείνοι 
που αποχωρούν λόγω συμπλήρωσης του ανώτατου ορίου 
ηλικίας κατά τη διάρκεια της προκηρυσσόμενης θέσης. 

β) Ο Διευθυντής αναπληρώνεται, σε περίπτωση απουσίας ή 
κωλύματος, από μέλη Δ.Ε.Π. αντίστοιχου γνωστικού αντικειμέ¬ 
νου, του ίδιου Εργαστηρίου και ειδικότερα από το αρχαιότερο 
μέλος Δ.Ε.Π. ξεκινώντας απάτην πρώτη βαθμίδα και εξαντλώ¬ 
ντας τις βαθμίδες μέχρι και τη βαθμίδα του επίκουρου. 

2. Τρεις (3) μήνες πριν από τη λήξη της θητείαςτου υπηρε- 
τούντος Διευθυντή, με απόφαση του επικεφαλής της ακαδη¬ 
μαϊκής μονάδας στην οποία ανήκει το Εργαστήριο, προκη¬ 
ρύσσεται υποχρεωτικά η θέση του Διευθυντή. Η απόφαση 
κοινοποιείται στα μέλη του εκλεκτορικού σώματος, το οποίο 
απαρτίζεται από τα μέλη Δ.Ε.Π. που μετέχουν στη Συνέλευ¬ 
ση του Τμήματος. Μέσα σε αποκλειστική προθεσμία δέκα 
(10) εργάσιμων ημερών από την επομένη της ημερομηνίας 
της κοινοποίησης της προκήρυξης υποβάλλονται στη Γραμ¬ 
ματεία της οικείας ακαδημαϊκής μονάδας οι αιτήσεις εκδή¬ 
λωσης ενδιαφέροντος για τη θέση του Διευθυντή. Μέσα 
σε αποκλειστική προθεσμία δέκα (10) εργάσιμων ημερών 
από τη λήξη της προθεσμίας του προηγούμενου εδαφίου 
καλείται, από τον επικεφαλής της οικείας ακαδημαϊκής μο¬ 
νάδας, το εκλεκτορικό σώμα, προκειμένου να προβεί στην 
εκλογή του Διευθυντή, με άμεση και μυστική ψηφοφορία. 
Διευθυντής εκλέγεται ο υποψήφιος που συγκεντρώνει την 
απόλυτη πλειοψηφία των έγκυρων ψήφων. Αν κανένας υπο¬ 
ψήφιος δεν συγκεντρώσει την απαιτούμενη πλειοψηφία, η 
ψηφοφορία επαναλαμβάνεται την ίδια ημέρα μεταξύ των 
δύο (2) πρώτων σε ψήφους υποψηφίων, οπότε και εκλέγεται 
ο υποψήφιος που συγκεντρώνει τις περισσότερες ψήφους. 

Σε περίπτωση ισοψηφίας, διενεργείται κλήρωση από τον 
επικεφαλής της οικείας ακαδημαϊκής μονάδας παρουσία 
των ισοψηφησάντων. Για την εκλογή ή την κλήρωση συ- 
ντάσσεται σχετικό πρακτικό και εκδίδεται σχετική διαπι- 
ςττωτική πράξη από τον Πρύτανη που δημοσιεύεται στην 
Εφημερίδα της Κυβερνήσεως. Μέχρι την εκλογή και την 
ανάληψη καθηκόντων του νέου Διευθυντή εξακολουθεί 
να ασκεί τα καθήκοντα του ο έως τότε Διευθυντής, ακόμη 
και αν έχει λήξει η θητεία του. Αν ο Διευθυντής εκλείψει για 
οποιονδήποτε λόγο, ο επικεφαλής της ακαδημαϊκής μονά¬ 
δας στην οποία ανήκει το Εργαστήριο αναθέτει καθήκοντα 
προσωρινού Διευθυντή στον Αναπληρωτή Διευθυντή και 
προκηρύσσει αμέσως τη θέση του Διευθυντή. 

Οι αρμοδιότητες του Διευθυντή Εργαστηρίου είναι οι 
ακόλουθες: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεση του με 
το διδακτικό έργο του Τμήματος. 

2. Εκπροσωπεί το Εργαστήριο στα σχετικά όργανα του 
ΑΤΕΙΘ. Ο Διευθυντής ευθύνεται έναντι του Τ.Ε.Ι. για την επι¬ 
στημονική ποιότητα των ερευνητικών δραστηριοτήτων 
αλλά και για τις συμβατικές υποχρεώσεις που απορρέουν 
από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στο Συμβούλιο τουΤμήματος 
την έγκριση του και μεριμνά για την εφαρμογή του. 

5. Μεριμνά για την κατανομή των χώρων και του εξοπλι¬ 
σμού ςττο Εργαςπήριο, για την αποδοτικότερη διαχείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στο Συμβούλιο του Τμήματος την προμή¬ 
θεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι υπεύ¬ 
θυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Με ευθύνη του Διευθυντή, για την ομαλή λειτουργία του 
Εργαστηρίου πρέπει να τηρούνται σε έντυπη ή/και ηλε¬ 
κτρονική μορφή τα ακόλουθα: 

1. Πρωτόκολλο εισερχόμενης και εξερχόμενης αλληλο¬ 
γραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μμεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογοςτων επιστημονικών δημοσιεύσεων, ανακοι¬ 
νώσεων και γενικά κάθε προϊόντος που παράγεται μέσω 
της ερευνητικής διαδικασίας. 

7. Κάθε άλλο βιβλίο ή φάκελος που κρίνονται απαραίτη¬ 
τοι για την ομαλή λειτουργία του Εργαστηρίου 


Άρθρο 6 

Προσωπικό των Εργαστηρίου 

Το προσωπικό του Εργαστηρίου "Εργαστήριο Βασικής 
και Εφαρμοσμένης Έρευνας στη Φυσιοθεραπευτική Απο¬ 
κατάσταση" πρέπει να είναι επαρκές ώστε να διευκολύνεται 
η ομαλή λειτουργία του. Σ' αυτό μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) και 
του Ειδικού Τεχνικού Προσωπικού (ΕΤΕΠ). 

3. Καθηγητές και ερευνητές που ανήκουν σε άλλα ΑΕΙ της 
ημεδαπής ή αλλοδαπής και εξειδικευμένοι επιστήμονες. 

4. Επιστημονικοί και Εργαστηριακοί Συνεργάτες συνα¬ 
φών ειδικοτήτων. 

5. Μεταδιδακτορικοί ερευνητές, διδάκτορες, υποψήφιοι 
διδάκτορες και μεταπτυχιακοί φοιτητές που συμμετέχουν 
στην εκτέλεση έργων και προσφορά υπηρεσιών του Ερ¬ 
γαστηρίου. 

6. Διοικητικό και λοιπό προσωπικό, που μπορεί να τοπο¬ 
θετηθεί στο εργαστήριο με σύμφωνη γνώμη του Διευθυντή 
του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και μετακι¬ 
νούνται από αυτά με απόφαση τηςΣυνέλευσηςτουΤμήμα- 
τος. Καθένας μπορεί να είναι μέλος μόνο ενός Εργαστηρίου, 
ανεξάρτητα από το αν προσφέρει τις υπηρεσίες του σε 
περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να συμ¬ 
μετέχουν τουλάχιστον 3 μέλη Δ.Ε.Π. κάτοχοι Διδακτορι¬ 
κού τίτλου συναφούς με το ερευνητικό αντικείμενο του 
Εργαστηρίου, συμπεριλαμβανομένου του Διευθυντή του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, και ύστερα από 
εισήγηση της Συνέλευσης του Τμήματος. 

Δεν προβλέπονται απαλλαγές ωραρίου. Η τυχόν αμοιβή 
των μελών του εργαστηρίου θα προέρχεται αποκλειστικά 
και μόνο από τα έσοδα του εργαστηρίου, και σύμφωνα με 
τον οδηγό χρηματοδότησης της Επιτροπής Ερευνών του 
ΑΤΕΙ-Θ. Δεν προβλέπονται αμοιβές από τον προϋπολογι¬ 
σμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου Γενικές 

Ι.Το Εργαστήριο «Εργαστήριο Βασικής και Εφαρμοσμέ¬ 
νης Έρευνας στη Φυσιοθεραπευτική Αποκατάσταση» λει¬ 
τουργεί τις εργάσιμες ημέρες και ώρες, σύμφωνα με τον 
εσωτερικό κανονισμό του ΑΤΕΙΘ. Κάθε εργασία πέραν του 
ανωτέρω ωραρίου μπορεί να επιτραπεί με αίτηση του Δι¬ 
ευθυντή και έγκριση της από τη Διοίκηση του Ιδρύματος. 

2. Ο Διευθυντής ενημερώνεται πριν τη διεξαγωγή της 
κάθε εργασίας που θα πραγματοποιηθεί στα πλαίσια της 
αποστολής του Εργαστηρίου και καθορίζει την προτεραι¬ 
ότητα στη χρησιμοποίηση των χώρων και των οργάνων. 

3. Ο Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και για 
την τήρηση των κανόνων ασφαλείας, που αποσκοπούν στη 
προφύλαξη της υγείας των εργαζομένων και στην προστα¬ 
σία του εξοπλισμού από βλάβες. 

4. Το προσωπικό του Εργαστηρίου, οι ερευνητές και οι 
φοιτητές που εργάζονται στο χώρο του Εργαστηρίου, οφεί¬ 
λουν να τηρούν τα καθήκοντα και τις υποχρεώσεις που 
απορρέουν από τον εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευνητι¬ 
κών εργασιών τα μέλη του προσωπικού του, σε συνεργα¬ 
σία με άλλα μέλη ΔΕ.Π. του Τμήματος Φυσικοθεραπείας 
ή άλλων Τμημάτων της Σ.Ε.Υ.Π. ή και άλλων σχολών του 
ΑΤΕΙΘ. Για την εκτέλεση ερευνητικής εργασίας από ερευνη¬ 
τές που δεν ανήκουν στο προσωπικό του χορηγείται άδεια 
από τη διευθυντή, ύστερα από σχετική αίτηση, στην οποία 
αναφέρονται ο σκοπός της εργασίας, το χρονοδιάγραμμα 
ολοκλήρωσης, οι συσκευές που θα χρησιμοποιηθούν, κα¬ 
θώς και ο προϋπολογισμός της δαπάνης σε αναλώσιμα. 

Ειδικές 

1. Πρόσβαση στο σύστημα. Κωδικοί πρόσβασης: 

Κάθε χρήστης για την εισαγωγή του στο σύστημα χρησι¬ 
μοποιεί προσωπικό όνομα χρήστη και κωδικό πρόσβασης 
που του εκχωρήθηκε από τους υπεύθυνους του Κέντρου 
Διαχείρισης του Δικτύου (ΚΔΔ). Το όνομα χρήστη και ο κω¬ 
δικός είναι αυστηρά προσωπικά και δεν πρέπει να γίνονται 
γνωστά σε τρίτους. Ο λόγος είναι ότι κάποιος γνωρίζοντας 
τα, μπορεί να έχει πρόσβαση στα προσωπικά δεδομένα και 
κυρίως μπορεί να υποκριθεί την ταυτότητα άλλου για να 
προκαλέσει σοβαρή ζημιά στο τοπικό δίκτυο. Η ζημιά δυ¬ 
στυχώς θα χρεωθεί στο όνομα χρήστη και όχι στο φυσικό 
πρόσωπο που την προκάλεσε. 

Επίσης όσοι χρήστες δεν έχουν προσωπικό όνομα χρή¬ 
στη και κωδικό να απευθυνθούν στους υπεύθυνους του 
ΚΔΔ για να αποκτήσουν. 

2. Χρήση υπολογιστών 

• Δεν επιτρέπεται στους χρήστες να εμποδίζουν την χρή¬ 
ση κάποιου τερματικού που χρησιμοποίησαν, θέτοντας 
κωδικό πρόσβασης (κλείδωμα τερματικού). 

• Μετά το πέρας της εργασίας του, κάθε χρήστης πρέπει 
να τερματίζει τη λειτουργία του υπολογιστή με κανονικό 
τρόπο (ϊΗυΐόοννη). 

• Κάθε χρήστης πρέπει να φροντίζει να αφήνει τη θέση 
εργασίας καθαρή και ελεύθερη από προσωπικά αντικεί¬ 
μενα και χαρτιά. 

• Δεν επιτρέπεται η οποιαδήποτε μετακίνηση του εξο¬ 
πλισμού σε άλλο σημείο εντός των εργαστηρίων, πολύ δε 
περισσότερο εκτός των εργαστηρίων. 

• Εγκατάσταση λογισμικού. Αλλαγές ρυθμίσεων υπολο¬ 
γιστών: Δεν επιτρέπεται η εγκατάσταση οποιουδήποτε 
λογισμικού (εφαρμογών, βοηθητικών προγραμμάτων, 
παιχνιδιών κτλ) στους υπολογιστές των εργαστηρίων. 

• Δεν επιτρέπεται η απεγκατάσταση λογισμικού ή η δι- 
αγραφή-μετακίνηση αρχείων που υπάρχουν στους υπο¬ 
λογιστές. 

• Δεν επιτρέπεται η οποιαδήποτε αλλαγή ρυθμίσεων 
στους υπολογιστές συμπεριλαμβανομένων και των αλλα¬ 
γών στη θέση των εικονιδίων, στα χρώματα της οθόνης και 
στο υπόβαθρο (όθεΚςΓουηό) της επιφάνειας εργασίας, κ.λπ. 

• Μόνο ο Διευθυντής του Εργαστηρίου έχει το δικαίωμα 
εγκατάστασης ή απεγκατάστασης λογισμικού και αλλαγής 
ρυθμίσεων, διαγραφής-μετακίνησης αρχείων και σε αυτόν 
πρέπει να απευθύνονται οι χρήστες αν υπάρχει η ανάγκη 
για τα παραπάνω. 

3. Χρήση Εκτυπωτή 

Δεν επιτρέπεται η χρήση του εκτυπωτή για παραγωγή 
μεγάλου αριθμού αντιγράφων. 

Δεν επιτρέπεται η εκτύπωση εγγράφων που δεν έχουν 
σχέση με τις δραστηριότητες του Εργαστηρίου. 


Ο εκτυπωτής δεν πρέπει να χρησιμοποιείται ως φωτοα¬ 
ντιγραφικό μηχάνημα δηλαδή για την παραγωγή πολλα¬ 
πλών αντιγράφων του ίδιου αρχείου. 

Κάθε χρήστης θα πρέπει να πετάει στον κάδο ανακύκλω¬ 
σης τις εκτυπωμένες σελίδες που δεν χρειάζεται. 

Για τις εκτυπώσεις ιδιαίτερα μεγάλων αρχείων προτιμού¬ 
με τις ώρες που τα εργαστήρια δεν έχουν μεγάλη κίνηση 
ώστε να μην δεσμεύουμε για μεγάλο χρονικό διάστημα 
τον εκτυπωτή και στερούμε τη δυνατότητα εκτύπωσης 
από άλλους χρήστες. 

4. Χρήση δικτύου 

• Δεν επιτρέπεται η αποστολή ομαδικού ητοϊΙ προς το 
σύνολο των χρηστών του ΤΕΙ καθώς και προς το σύνολο 
των χρηστών κάποιου άλλου φορέα ή οργανισμού καθώς 
μπορεί να θεωρηθεί ενέργεια που αποσκοπεί στην δυσλει¬ 
τουργία του συστήματος. 

• Δεν επιτρέπεται η οποιαδήποτε προσπάθεια για από¬ 
κτηση πρόσβασης σε υπολογιστικούς πόρους του ΤΕΙ ή 
άλλου φορέα και οργανισμού αν δεν υπάρχει η σχετική 
άδεια (υηαυΐΓιοπζθά 3 (χθ$$). 

• Δεν επιτρέπεται οποιαδήποτε προσπάθεια παρακολού¬ 
θησης της κίνησης δεδομένων και των παραμέτρων του δι¬ 
κτύου οποιουδήποτε συστήματος (φορέα ή χρήστη) καθώς 
και της διερεύνησης των τρωτών σημείων οποιοσδήποτε 
συστήματος (φορέα ή χρήστη). 

• Δεν επιτρέπεται η μετάδοση μέσω δικτύου λογισμικού 
που μπορεί προξενήσει ζημιά στο ΚΔΔ, άλλου φορέα, ή 
άλλου χρήστη. 

• Δεν επιτρέπεται η χρήση λογισμικού που αποβλέπει 
στη υπερφόρτωση, δυσλειτουργία ή 

καταστροφή άλλων συστημάτων. 

5. Συμπεριφορά 

• Κάπνισμα-Φαγητό-Ποτά 

Δεν επιτρέπεται το κάπνισμα στους χώρους των εργα¬ 
στηρίων. 

Δεν επιτρέπονται επίσης τα ποτά (νερό, αναψυκτικά, κα¬ 
φέδες, αλκοόλ) καθώς και κάθε είδους φαγώσιμο. 

• Θόρυβοι-Ακρόαση μουσικής 

Η ακρόαση μουσικής ή άλλου ήχου που παράγεται είτε 
από τα ηχεία του υπολογιστή είτε από άλλη συσκευή επι¬ 
τρέπεται μόνο όταν η ένταση του ήχου είναι τέτοια που 
δεν δημιουργεί όχληση στα εργαστήρια. Γενικά οι χρήστες 
δεν πρέπει να προκαλούν θόρυβο (μουσική, δυνατή ομι¬ 
λία) που δυσχεραίνει την εργασία των άλλων χρηστών του 
εργαστηρίου. 

• Βοήθεια προς άλλους χρήστες 

Η ακαδημαϊκή δεοντολογία και η συναδελφική αλλη¬ 
λεγγύη ορίζει ότι οι έμπειροι χρήστες πρέπει παρέχουν 
βοήθεια προς τους άπειρους χρήστες όταν κάτι τέτοιο τους 
ζητηθεί και είναι εφικτό. Από την άλλη πλευρά όμως οι άπει¬ 
ροι χρήστες πρέπει να μην είναι φορτικοί στις ερωτήσεις 
τους και να σέβονται τον χρόνο αυτών από τους οποίους 
ζητούν βοήθεια. 

• Παραχώρηση θέσεως εργασίας 

Στις σπάνιες περιπτώσεις που όλοι οι υπολογιστές των 
εργαστηρίων είναι κατειλημμένοι, οι χρήστες που δεν 
ασχολούνται με επείγουσες εργασίες (18(1, πλοήγηση στο 
ΙηΐθΓΠθΐ κ.τ.λ.) θα πρέπει να παραχωρούν προσωρινά τη 
θέση τους, σε όσους έχουν άμεση ανάγκη για χρήση ενός 
υπολογιστή (π.χ. επείγουσα εκτύπωση). 

• Κυρώσεις 

Στις περιπτώσεις παραβίασης των κανονισμών προβλέ- 
πονται κυρώσεις οι ο οποίες κλιμακώνονται ανάλογα με 
την σοβαρότητα του παραπτώματος. 

Άρθρο 8 

Οικονομική διαχείριση του Εργαστηρίου 

Διαχείριση Εσόδων-Πόροι του Εργαστηρίου Η λειτουρ¬ 
γία του Εργαστηρίου θα γίνεται από ιδίους πόρους οι οποί¬ 
οι θα προέρχονται από: 

Ι.Την υλοποίηση ερευνητικών και αναπτυξιακών προ¬ 
γραμμάτων. 

2. Την εκπόνηση μελετών και παροχή υπηρεσιών προς 
δημόσιους και ιδιωτικούς φορείς. 

3. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

4. Τη διάθεση ερευνητικών και επιστημονικών προϊόντων. 

5. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α727-04-1984). 

6. Κληρονομιές, κληροδοτήματα, δωρεές και κάθε άλλη 
οικονομική ενίσχυση από ημεδαπά ή αλλοδαπά φυσικά 
και νομικά πρόσωπα, εφ’ όσον δεν τίθενται όροι που αντι¬ 
βαίνουν στο σκοπό της λειτουργίας του. 

7. Συνέδρια/ημερίδες και εκπαιδευτικά προγράμματα 
και σεμινάρια. 

8. Από κάθε άλλη νόμιμη πηγή 

Τη διαχείριση των εσόδων του εργαστηρίου από οποια¬ 
δήποτε πηγή και αν προέρχονται την έχει ο Ειδικός Λογαρια¬ 
σμός Κονδυλίων Έρευνας του ΑΤΕΙ-Θ σύμφωνα με τον κα¬ 
νονισμό του. Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κονδυ¬ 
λίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτητα 
για τη λειτουργία του. 

4. Κονδύλια για αμοιβές του προσωπικού του, μέσω του 
Ειδικού Λογαριασμού Κονδυλίων Έρευνας του ΑΤΕΙ-Θ. 

Άρθρο 9 

Υποχρεώσεις του Εργαστηρίου 

Το Εργαστήριο υποχρεούται να: 

1. Προσφέρει τις υπηρεσίες του σύμφωνα με το άρθρο 
2 του παρόντος κανονισμού. 

2. Διεξάγει έρευνα που δεν εξυπηρετεί πολεμικούς ή ανή¬ 
θικους σκοπούς ή χαρακτηρίζεται απόρρητη απ' αυτόν που 
την αναθέτει. Κατ' εξαίρεση και μετά από απόφαση του 
Συμβουλίου του ΑΤΕΙΘ μπορεί να διεξαχθεί έρευνα που 
να ωφελεί την άμυνα της χώρας. 

3. Μην απασχολεί το προσωπικό του σε βάρος της εκ¬ 
παιδευτικής διαδικασίας του Τμήματος. 

4. Συντηρεί και ανανεώνει τις κτιριακές υποδομές και 
τον εξοπλισμό του. 

5. Τηρεί του κανόνες παθητικής και ενεργητικής πυρο¬ 
προστασίας, προστασίας των κυκλωμάτων και των συσκευ¬ 
ών από ενεργειακές διακυμάνσεις και γενικά να λαμβάνει 
όλα τα μέτρα ασφαλείας από πλημμύρες και άλλες φυσικές 
καταστροφές. 


6. Εξοπλίζεται με ασφαλείς συσκευές (σύμφωνες με διε¬ 
θνείς προδιαγραφές), που τοποθετούνται και λειτουργούν 
με όλους τους επίσημους κανόνες ασφαλούς λειτουργίας. 

7. Μεριμνά για την ασφαλή φύλαξη και χειρισμό των 
επικίνδυνων αντιδραστηρίων και των ραδιενεργών υλικών. 

8. Μεριμνά για την ασφαλή διάθεση των αποβλήτων του, 
χωρίς να επιβαρύνει το περιβάλλον και γενικά να συμμορ¬ 
φώνεται με την περιβαλλοντική πολιτική του ιδρύματος. 

9. Ενημερώνει συνεχώς την επιστημονική κοινότητα για 
τις δραστηριότητες και το έργο που παράγει. 

10. Καταθέτει στη Συνέλευση του Τμήματος τον ετήσιο 
οικονομικό και επιστημονικό απολογισμό του. 

11. Καταθέτει στη Συνέλευση του Τμήματος τον 3ετή 
οικονομικό και επιστημονικό απολογισμό του, με τη λήξη 
της θητείας του Διευθυντή. 

12. Τηρεί τα βιβλία που προβλέπονται στο άρθρο 4 του 
παρόντος κανονισμού. 

13. Δημιουργήσει και συντηρεί ιστοσελίδα, για δημοσι¬ 
οποίηση του έργου του. 

Άρθρο 10 

Μετονομασία, Συγχώνευση, Κατάργηση του 

Εργαστηρίου 

Είναι δυνατή η μετονομασία, συγχώνευση, κατάργηση ή 
όποια άλλη μεταβολή του Εργαστηρίου, καθώς και η τρο¬ 
ποποίηση του Εσωτερικού Κανονισμού τους με πράξη του 
Πρύτανη ύστερα από απόφαση της Συγκλήτου, η οποία 
λαμβάνεται ύστερα από εισήγηση της Συνέλευσηςτου Τρή¬ 
ματος. Την εισήγηση πρέπει να συνοδεύει ο Εσωτερικός Κα¬ 
νονισμός της υπό ίδρυση μονάδας. Η πράξη του Πρύτανη, 
στην οποία περιλαμβάνεται και ο παραπάνω Εσωτερικός Κα¬ 
νονισμός, δημοσιεύεται στην Εφημερίδα της Κυβερνήσεως. 

Άρθρο 11 

Τίτλος-Σφραγίδα 

1. Ο τίτλος του εργαστηρίου είναι «Εργαστήριο Βασι¬ 
κής και Εφαρμοσμένης Έρευνας στη Φυσιοθεραπευτική 
Αποκατάσταση» (και στα Αγγλικά "ίαόοΓβΐοΓγ ίη Β3$ίς3ηά 
ΑρρΙίθά Ράγ5ίοΐΗθΓ3ρθυΐίς ΗθΓωόίΙίΐαΐίοη") και αναγρά¬ 
φεται σε κάθε έντυπο του. Ο τίτλος αυτός καθώς και τα 
στοιχεία του Διευθυντή αναγράφονται στους χώρους του 
Τμήματος που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 12 

Ρύθμιση Λοιπών Θεμάτων Λειτουργίας του 

Εργαστηρίου 

Για όσα θέματα δεν προβλέπονται στον παρόντα κανονι¬ 
σμό, αρμόδια είναι η Συνέλευση του Τμήματος Φυσικοθε¬ 
ραπείας της Σχολής ΣΕΥΠ στο οποίο ανήκει το Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη 29 Ιουνίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝ ΑΣ 

